
Ehitusloa ning kirjaliku nõusolekute väljastamine
või väljastamisest keeldumine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus Öö tn 13 kinnistu omanikult ehitusloa taotlus aiamaja püstitamiseks ning kirjaliku nõusoleku taotlus piirdeaia ehitamiseks koos kooskõlastatud ehitusprojekti ja riigilõivu maksekorraldustega.
Majandus- ja kommunikatsiooniministri 25.09.2010. a määruse nr 67 „Nõuded ehitusprojektile“ §i 25 lõike 1 punkti 5 kohaselt esitatakse ehitusloa taotlemisel ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 

Ehitusprojekti seletuskirja tuleohutuse peatükis on kirjas, et „tuletõrjeautode veevõtukoht tehakse kindlaks aiandusühistu detailplaneeringuga“. Ehitusprojekti kooseisu on lisatud situatsiooni skeem, kus eraomanike kuuluvatel kruntidel on märgitud „orienteeritav tuletõrje veevõtukoht“. Ehitusprojektis toodut informatsiooni alusel võib teha järelduse, et tuletõrjeveevõtu koht märatud kohas tänaseks puudub. 
Öö tn 13 kinnistu vastavalt Narva Linnavalitsuse 16.07.1998 korraldusele nr 907-k „AÜ Rubini Aed piiride ja pindala kinnitamine“ kuulub täpsustatud AÜ Rubini Aed üldpindala koosseisu.

AÜ Rubini Aed on asutatud eelmise sajandi 70-ndate aastate alguses, umbes 40 aasta jooksul on AÜ Rubini Aed territooriumil ehitatud ja kasutatud nii aiamaju kui ka teisi majandusehitisi.    

Geodeesia ja maakorralduse osakonna andmetel AÜ Rubini Aed territooriumil on 188 aianduskrunti. Tänaseks AÜ Rubini Aed üldmaa ja teed on erastamata ehk Narva Linnavalitsuse 22.01.1998 korraldusega nr 75-k määratud teed ja üldmaa on reformimata riigimaa.
Tulenevalt ülaltoodust võib Öö tn 13 ehitusprojekti hinnata kui mittevastavaks praegu kehtivatele Majandus- ja kommunikatsiooniministri määruse nr 67 §25 lõike 1 punktis 5 nõuetele ning ehitusseaduse §i 24 lõike 1 punkti 1 alusel keelduda ehitusloa väljastamisest.

Öö tn 13 aiamaja püstitamise ehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Rubini Aed territooriumil ei ole Öö tn 13 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust, tuleb valida kahest otsusest (ehituslubade andmine ja ehituslubade andmisest keeldumine) üks.
2. ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Vastavalt ehitusseaduse §16 lõikele 1 kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; 
2.4. Narva linna ehitusmääruse § 24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle linnavalitsusele kinnitamiseks.

2.5. Narva Linnavolikogu 29. mai 2003. a määrus nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine".
3. OTSUS

3.1. Väljastada ehitusluba Öö tn 13 aiamaja püstitamiseks.
3.2. Väljastada kirjalik nõusolek Öö tn 13 piirdeaia püstitamiseks
3. ALTERNATIIVOTSUS
3.1. Keelduda  ehitusloa väljastamisest Öö tn 13 aiamaja püstitamiseks.
3.2. Keelduda kirjaliku nõusoleku väljastamisest Öö tn 13 piirdeaia püstitamiseks
4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

